cyanic-selkie/wikianc huggingface dataset:
एरियल शेरोन पार्क
पुरानो बनी ब्रैक
पार्कको क्षेत्रमा पुरानो शहर बनी ब्रेक हो, जुन हिगडाह पुस्तक यहूदी छुट्टीको निस्सन्देह मा उल्लेख गरिएको छ।
रिसाइकिलिंग पार्क
1 9 52 र 1 99 8 को बीचमा यो क्षेत्र एक कचरा डम्प प्रयोग गरिएको थियो]] हाइरायर भनिन्छ। 2002 मा, इजरायल को शासकले साइट को पुनर्वास गर्ने निर्णय गरे र रिसाइकिलिंग केन्द्रसँग डंप को आसपास एक ठूलो पार्क बनाए। 2004 मा, एक जर्मन परिदृश्य आर्किटेक्ट साइट को नयाँ डिजाइन को लागि जीता। 2007 मा, रिसाइकिलिंग पार्कमा पारिस्थितिक अध्ययन केन्द्र खोलियो। 2010 मा, रिसाइकिलिंग पार्क ले "[ल्यान्डस्केप आर्क आर्किटेक्चर]"बाट "ल्यान्डस्केप आर्किटेक्चर" को श्रेणीमा उत्कृष्ट पुरस्कारको लागि पुरस्कार प्राप्त गर्यो।
रादोये डोमानोभिक
रादोये डोमानोभिक (फेब्रुअरी १६, १८७३ – अगस्त १७, १९०८) एक सर्बियाई लेखक, पत्रकार र शिक्षक हुन्, जो उनको उपहासात्मक लघु कथाका लागि सबैभन्दा प्रख्यात छन्।
जीवनी
रादोये डोमानोभिक मध्य सर्बियाको ओभ्सिश्ते गाउँमा जन्मेका थिए, उनी एक स्थानीय शिक्षक र उद्यमी मिलोश डोमानोभिक र पेर्सिद चुकिकका छोरा, पाभेल चुकिकको वंशज र पहिलो र दोस्रो सर्बियाली विद्रोहका सैन्य कमाण्डरहरू मध्ये एक थिए |उनले बाल्यावस्था क्रागुयेभाच नजिकैको गोर्न्ये यारुशिचे गाउँमा बिताए जहाँ उनले प्राथमिक विद्यालय पढे। उनले क्रागुयेभाचको माद्यामिक विद्यालय देखी स्नातक गरे र बेलग्रेड विश्वविद्यालय मा दर्शनशास्त्र संकाय, जहाँ उनले सर्बियाली भाषा र इतिहास अध्ययन गरे।
सन् १८९५ मा डोमानोभिकले सर्बियाको दक्षिणी भागमा पर्ने पिरोटमा रहेको जुन भर्खर मात्र अटोमन साम्राज्यबाट स्वतन्त्र भएको थियो, त्यहाँ शिक्षण पोष्टमा पहिलो नियुक्ति पत्र पाए। पिरोटमा उनले याशा प्रोडानोभिक (१८७५–१९४८), शिक्षक र कार्यकर्तालाई भेटे जसले उनको राजनीतिक विचारहरूलाई आकार दिन सहयोग गरे। त्यहाँ उसले आफ्नो भावी पत्नी, नतालिया राकेटिक (१८७५–१९३९) लाई पनि भेटे जो स्रेम्स्कि कार्लोभ्चिकी गरीब विद्यालयकी शिक्षिका थिइन, जसले उनको छोटो र अशांत जीवनभर उनलाई सहयोग गरिन र जसका साथ उनका तीन बच्चाहरु थिए।
उनी विपक्षी जनताको कट्टरपन्थी पार्टीमा सामेल भएदेखि उनी ओब्रेनोभिक राजवंश प्रचलनको बिरूद्ध खडा भए र उनीको १८९५ अन्तमा भ्रान्येमा सरुवा भयो र १८९६ मा फेरि लेस्कोभाचमा सारियो। डोमानोभिकले लेखन करियर सन १८९५ मा यथार्थवादी छोटो कथा प्रकासित गरेर, उनको शिक्षन पेसा देखी नै सुरु गरेका थिए। सन १८९८ मा सरकारको बिरूद्ध पहिलो पटक सार्वजनिक भए पछि उनी र उनकी पत्नी दुबै सार्वजनिक सेवाबाट बर्खास्त भए, र डोमानोभिक आफ्नो परिवारसँग बेलग्रेडमा बसाई सरे।
बेलग्रेडमा उनले "ज्भेज्दा" (तारा) साप्ताहिक पत्रिका र विपक्षी राजनीतिक अखबार "ओद्येक" (प्रतिध्वनि) मा आफ्ना साथी लेखकहरूसँग काम गर्न थाले। यस समयमा उनले "राक्षस" र "जोशको उन्मूलन" जस्ता आफ्ना पहिलो व्यंग्य कथाहरू लेख्न र प्रकाशित गर्न शुरू गरे। रादोयेको प्रसिद्धिमा उनको सबैभन्दा प्रख्यात कथाहरू, "नेता" (१९०१) र "स्त्रादिया" (१९०२) को प्रकाशनको साथ आएको थियो, जसमा उनले खुल्लम हमला गरे र राजवंशको कपट र गलत कुरा समाबेश गरेका थिए। सन १९०३ मा एलेक्सान्डर ओब्रेनोभिकको शासनकालको अन्त पछि, डोमनोभिकले शिक्षा मन्त्रालयमा लेखकको पद प्राप्त गरे र नयाँ सरकारले उनलाई एक वर्षको विशेषज्ञतामा जर्मनी जान अनुमति दियो जुन उनले म्युनिखमा बिताए । सर्बियामा फर्केर राडोजेले समाजमा कुनै वास्तविक परिवर्तनको आभास नभएपछी उनी निराश भए। उनले आफ्नै राजनीतिक साप्ताहिक पत्रिका "स्त्रादिया" सुरू गरे जसमा उनले नयाँ लोकतन्त्रका कमजोरीहरूको आलोचना गरिरहे तर उनको लेखनमा पहिलेको जस्तो शक्ति र प्रेरणा रहेको थिएन।
रादोये डोमानोभिकको अगस्ट १७, १९०८ को मध्यरातमा क्रोनिक निमोनिया र क्षयरोगको लामो संघर्ष पछि ३५ वर्षको उमेरमा देहान्त भएको थियो । उनलाई बेलग्रेडको नयाँ चिहानमा गाडियो। उनका बाँकी अप्रकाशित कार्यहरू पहिलो विश्वयुद्ध को समयमा हराए।
साहित्यिक कार्य
राडोजे डोमानोभिकका केहि प्रख्यात कार्यहरूमा यि समावेश छन्:
बाहिरी लिन्कहरू
रादोये डोमानोभिकका पूरा कार्यहरू
सुर्मा सरोवर जात्रा
सुर्मा सरोवर जात्रा सुदुर पश्चिममा निकै लोकप्रिय जात्रा मध्य एक हो । दार्चुला जिल्लाको सदरमुकामबाट ४ दिन र हाल यातायातका साधन पुगेको ठाउँ लाटीनाथ गाविसबाट २ दिनको पैदल यात्रापछि खण्डेश्वरी गाविसको वार्ड नम्बर १ घाजिर गाउँमा पुग्न सकिन्छ । यस ठाउँमा परापूर्वकालदेखि नै सुर्माभवानीको मन्दिर पांङ्रजडि र विभिन्न मन्दिरहरू रहेका छन् ।
जात्रा लाग्ने समय
यहाँ प्रत्येक जोड वर्षमा सुर्माभवानीको ठूलो जात्रा लाग्ने गर्दछ भने प्रत्येक विजोड वर्षमा सानो जात्रा लाग्ने गर्दछ । यस जात्राको सुरुवात घाजिरमा रहेको सुर्माभवानी देवीको मन्दिरबाट सुरु हुन्छ । यसलाई पांजरथली पनि भनिन्छ । यो जात्रा हरेक वर्ष जनैपूर्णिमाको पाँच दिन अगाडि सुरु हुने गर्दछ । यस जात्रामा विभिन्न ठाउँबाट श्रद्धालु भक्तजनहरू जाने गर्दछन् । घाजिरबाट सुरु भएको जात्रा क्षेत्ती हुँदै बझाङ जिल्लामा रहेको सुर्मा सरोवर स्नान गरेर पुनः क्षेत्ती हुँदै घाजिरमा सुर्माभवानी मन्दिरमा आएर पट्खेलोमा पुगेर समापन हुन्छ ।
जात्रामा सहभागिता
जात्रामा सहभागी हुने श्रद्धालु भक्तजनहरूले जनैपूर्णिमा पूर्वको औंसीदेखि माछा, मासु, लसुन, प्याज नखाएर उपवास बसी चोखो निउतो भएर बस्नुपर्ने परम्परा रहेको छ । यस जात्रामा घाजिर र क्षेत्तिमा महिला, पुरुष, केटा, केटी सबैजसो मानिस सहभागी हुने गर्छन भने सुर्मासरोवर जात्रामा पुरुषहरूको मात्र सहभागीता रहन्छ । जो व्यक्तिलाई वीरे भनिन्छ । पहिलोचोटी घाजिर, क्षेत्तिबाट र अन्य ठाउँबाट सुर्मासरोवरसम्म जाने श्रद्धालु भक्तजनहरूलाई बालो वीरे भनिन्छ भने एक चोटी भन्दा बढी पटक सुर्मासरोवर जात्रामा सहभागी भै सकेकालाई बुढोवीरे भनिन्छ । यस जात्रामा परापूर्वकालमा सुर्मा देवी बझाङबाट दार्चुला जिल्लाको घाजिर क्षेत्ती हुँदै विनायक, कालागाड, दुबैकोधार, वीरेओडार, सुर्माको सेरो, नवाडाँडा हुँदै सुर्मासरोवर रहेको स्थानसम्म महिलाको भेषमा जानु भएको भन्ने भनाई रहेको हुँदा हाल सुर्माभवानीको दर्शन गर्न जाने वीरेहरूले पनि महिलाको भेषमा गादो पारेर मुख छोपेर जानुपर्ने हुन्छ । वीरेहरूले हातमा निगालोबाट बनेको लठ्ठी जसलाई वीरे लौरी भनिन्छ । जात्रामा सहभागी हुने वीरेहरूले खाली खुट्टा जानु पर्दछ भने क्षेत्ति र घाजिरमा समेत जात्रा हेर्न गएका सबै सहभागीहरूले पनि खाली खुट्टा बस्नुपर्ने हुन्छ । घाजिरबाट सुरु भएको जात्रामा जात्रालाई लिड गर्ने अर्थात नेतृत्व गर्ने प्रमुख व्यक्तिलाई स्थानिय भाषामा मुला भन्ने गरिन्छ । घाजिरदेखि सुर्मासरोवरसम्मको बाटोभरिमा जात्रामा मुलाको निर्देशन अनुसार जानुपर्ने हुन्छ । वीरेहरूको लठ्ठीको आकार पनि फरक फरक हुने गर्दछ । जात्राको नेतृत्व गर्ने मुलाको वीरे लौरीको लम्बाई सात हात, कनिष्ट मुलाको लौरीको लम्बाई ६ हात र वीरेहरूको लौरीको लम्बाई ५ हात हुने गर्दछ । घाजिरको सुर्मा मन्दिरबाट सुरु भएको जात्रामा वीरेहरूलाई सुर्मामाईका छोरा धौलापुर देउताको धामी कापेर र घाजिर गाउँबाट विदाई गरी क्षेत्तीतर्फ प्रस्थान गर्दछन् । बाटोमा सुर्मा देवीले परापूर्वकालमा लसुन पिसेको ढुङ्गा, नागको मूर्ति भएको ठाउँ हुँदै जात्रा अगाडि बढ्छ । क्षेत्तीभन्दा तलबाट जात्रामा सहभागी हुनेहरूलाई उनादेसी भनिन्छ भने क्षेत्तीबाट सहभागी हुनेहरूलाई उवादेसी भनिन्छ । ती बाहेक अरु ठाउँबाट जात्रामा सहभागी हुने वीरेहरूलाई बाइदेसी भन्ने चलन परापूर्वकालदेखि रहि आएको छ । वीरेहरू एवं जात्रामा सहभागी भएका श्रद्धालु भक्तजनहरू क्षेत्ती नजिक पुग्दा महिलाहरूको समूह क्षेत्ती र घाजिरका समूहबीच एकछिन रमाइलो वातावरणमा चाह खेल्ने गर्दछन् । जात्रा सुरु हुँदा देवीको स्तुती चाह तथा अन्य देउडाहरू पनि गाउने गर्दछन् । महिलाहरूको चाह खेल्ने कार्यक्रमपछि वीरेहरू पुनः अगाडि बढ्छन् । क्षेत्ती र घाजिरका वीरेहरू र दुबैतर्फका मुला एवं जात्रामा सहभागी सबैको भेटघाट हुन्छ । त्यस दिनको बसाई क्षेत्तीमा हुन्छ । दोस्रो दिन क्षेत्तीबाट विहान सबेरै पुरुषहरूमात्र जसलाई स्थानिय भाषामा वीरेहरू भनिन्छ उहांहरूलाई धौलापुर, डाँडाबाघ देवताहरूले काँपेर आर्शिवाद दिँदै ढकेहरूले ढाको बजाउँदै वीरेहरूलाई आशिर्वाद दिएर चाह चाह गाउँदै हातमा वीरे लौरो लिएर कापु खोलाको किनारै किनार मुलाहरूको नेतृत्वमा वीरेहरूको समूह अगाडि बढ्छ । परापूर्वकालमा सुर्मादेवीले अन्नी खाएको ठाउँ हुँदै जात्रा उकालो बाटो लाग्छ । वीरेहरूसँग चामलबाट बनाएको एकप्रकारको प्रसाद जसलाई कसार भनिन्छ । उक्त कसार विभिन्न ठाउँमा स्थापना गरिएका देवीका मूर्तिहरूमा चढाउँदै देवीको स्तुती गाउँदै विनायक, कालागाड दुवैको खान हुँदै रातिको बास बस्न वीरे ओडार पुगिन्छ ।
वीरेहरू दौड
त्यसराति खाना नखाई रातको बासपछि तेस्रो दिनको विहान सुर्मा सेरो हुँदै फेरी वीरेहरूको यात्रा अगाडि बढ्छ । वीरेहरूको समूह नवाडाँडा पुगेपछि नौला वीरे अर्थात् बालोवीरेहरूले यताउता कहिँपनि नहेरी हिँड्नुपर्ने हुन्छ । नौला वीरेहरू सुर्मासरोवर पुग्ने बेलामा देवीको दर्शन बाहेक अन्त कतै नहेरी सुरुमा निहुरिएर त्यसपछि घुँडा कुहिनोले टेकेर र सुर्मासरोवर नजिक पुग्दा भुँइमा लम्पसार परि घस्रेर जाने गर्दछन्, उक्त समयमा नौला वीरेहरूलाई दायाँ बाँयाबाट बुढो वीरेहरूले डोर्याउने गर्दछन् यो चलन परापूर्वकालदेखि चल्दै आएको हो । सुर्मासरोवरमा पुगेपछि नौला वीरेहरू मुख छोपेर बसिरहनु पर्छ भने समूहका नाइके मुलाले सुर्मासरोवरको कुण्ड रहेको ठाउँबाट जल भर्ने हातमा बोकेर लगेको वीरे लौरोलाई कुण्डमा ज्वार गर्ने र आफूले देवीको नाममा भाकल गरेको सामान कुण्डमा एवं मन्दिरमा धूपबत्ती बालेर पूजाआजा गर्ने गर्दछन् । त्यसपछि सबै उनादेसी, उवादेसी एवं वाइदेसी सबैले सुर्मासरोवरको जल ग्रहण गरी गङ्गामाटी झिकी प्रसादको रूपमा लिने गर्दछन् । सुर्माभवानीको मन्दिरमा पूजा पछि वीरेहरूको यात्रा फिर्ता हुने क्रम सुरु हुन्छ । पुनः सुर्मासरोवरबाट हिँडेर वीरे ओडारमा बास बस्न पुग्छन् । त्यसराति पुरी पकवान पकाएर खाने गरिन्छ । त्यसपछि चौथो दिनको विहान वीरे ओडारबाट पुनः तीर्थयात्रीहरू फर्केर क्षेत्तीका लागि अगाडि बढ्छन् । बाटोमा कालागाडबाट अगाडि आइसकेपछि नौला वीरेहरूको दौड सुरु हुन्छ जसलाई वीरे दौड्ने डाँडो भनिन्छ । दौडमा प्रथम द्वितीय हुने वीरेहरूलाई स्याबासी स्वरुप अबिर लगाएर दुबो हाल्दै सम्मान गर्ने चलन रहेको छ । वीरे दौड समाप्त भएपछि तीर्थयात्रीहरू दार्चुला र बझाङको सिमाना विनायक पुगेपछि देवीको प्रसादको रूपमा त्यस क्षेत्रमा मात्र पाइने ब्रम्हकमल फूल वीरेहरूको नेतृत्व गर्ने मुलाले फूल टिप्नु भनेपछि मात्र फूल टिपेर अगाडि बढ्नुपर्ने हुन्छ । प्रशस्त मात्रामा रंगीविरंगी फूलहरूको बीचमा ब्रम्हकमल फूलको सौन्दर्यता जति हेरेपनि हेरिरहु हुन्छ । फूलहरूको भारी बनाएर वीरेहरू माला साँट्ने बगर पुगेपछि वीरे लौरो सजाउने एवं माला बनाएर वीरेहरू ब्रम्हकमल फूलको माला टाउकोमा घाँटीमा भिरेर रंगीचंगी, झकिझकाउ भएर रमाइलो वातावरणको साथ वीरेहरू क्षेत्तीमा पुग्छन् । जहाँ हजारौंको संख्यामा वीरेहरूको स्वागतका लागि मानिसहरू बसेका हुन्छन् ।
जात्राको समापन
पाँचौं दिन क्षेत्तीमा बसाई सँगै प्रत्येक घरघरमा गएर जात्रामा गएका भक्तजनहरू प्रसाद ग्रहण गर्ने गर्दछन् भने वीरेहरूले सुर्मासरोवारबाट ल्याएको गङ्गामाटी र ब्रम्हकमलको फूल प्रसाद दिंदै घरघरमा गएर पुरी पकवान प्रसादको रूपमा खाने गर्दछन् । क्षेत्तीमा परापूर्वकालदेखिका विभिन्न मठ मन्दिरहरू रहेका छन् । जसमा मारखण्डे गुफा, सिद्धगुफा, रुपसेधारा, कामधेनु गाई, प्राचिनकालमा सिद्धमायाले खाना पकाएको ठाउँ ताउलो घोप्टे, भादल गोप्टे लगायतका प्राचिनकालिन धार्मिकस्थलहरूको दर्शनपछि पुनः वीरेहरूको यात्रा घाजिरको लागि प्रस्थान हुन्छ । अघि अघि वीरेहरू ढाको बजाउने मानिसहरू त्यसपछि जात्रामा सहभागी हजारौं मानिसहरू सहभागी भएर क्षेत्तीबाट घाजिर पुग्छन् । घाजिरस्थित सुर्मादेवीको मन्दिरमा पुगेपछि वीरे लौरो ज्वार गरी धौलापूर देवता कापेर सबै वीरेहरू एवं जात्रामा सहभागी श्रद्धालु भक्तजनहरूलाई वर दिएपछि जात्रा समाप्त हुन्छ । जात्राका बारेमा विभिन्न व्यक्तिहरूको भनाइ यस्तो छ । पाँचौ दिनमा घाजिरस्थित सुर्माभवानीको मन्दिरमा बसाईपछि छैठौं दिनको विहान क्षेत्तीमा बसोबास गर्ने समूदायको घरको जेठो छोराको छैठी दिने परम्परा रहेको छ । सामान्यतया बच्चा जन्मेको ६ दिनमा छैठी मनाउने चलन रहेतापनि यहाँका मानिसहरूले दुई चोटी छैठी मनाउने परम्परा अनुरुप घरको जेठो छोरालाई आमाबुवा दाजुभाइ इष्टमित्र सबैले टीका लगाएर आर्शिवाद दिंदै घरभित्र पूजा सकिएपछि छैठी मनाउन बच्चालाई नयाँ लुगा, शिरमा पगडी बाँधेर घरको आँगनमा राख्ने चलन छ । घरको आँगनमा पनि गाउँमा नातागोता इष्टमित्रहरूले आर्शिवाद दिएपछि त्यहाँ दुलहा जस्तै सिंगारिएका छैठी हुने व्यक्तिलाई काँधमा बोकेर गाउँभरिका सबै छैठी मनाएका मानिसहरू एकै ठाउँमा बसाएर समूहमा जम्मा गराई बोका काटेर आफन्त इष्टमित्र सबैले गच्छेअनुसारको दक्षिणा दिएर भोज खुवाउने चलन रहेको छ । आजभोलि विभिन्न समुदायमा पश्चिमा संस्कृति भित्रिरहेको अवस्थामा यहाँका मानिसहरूमा आफ्नो संस्कृति, भेषभूषा र प्राचिन परम्परागत फाग, मांगल एवं देउडा चाहप्रति यहाँ मानिसहरूबीच लोकप्रिय छ ।
प्रधान सेनापति महिला फुटबल प्रतियोगिता २०७४
सहभागी टिमहरू
प्रतियोगितामा आयोजक ब्राइट युथ क्लबसहित ‘ए’ डिभिजनका ७ टिम गरी ८ टिमको सहभागिता रहेको थियो ।
पुरस्कारहरू
हिमालयन शेर्पा क्लब]]का विसन गुरुङ प्रतियोगिताको उत्कृष्ट खेलाडी घोषित भए । फ्रेण्ड्सका कप्तान धिरज श्रेष्ठ सर्वाधिक गोलकर्ता भए । उनीहरूले समान ३०-३० रुपैया प्राप्त गरे ।
स्रोत
श्रेणी :चन्रद्रगिरी गोल्डकप श्रेणी :२०७४ नेपालमा फुटबल ट
सलमान बिन इब्राहिम अल खलिफा
सेख सलमान बिन इब्राहिम अल खलिफा (سلمان بن ابراهيم آل خليفة; (जन्म २ नोभेम्बर १९६५) २ मे २०१३ देखि एसियाली फुटबल महासङ्घका अध्यक्ष हुन् । एएफसी को अध्यक्ष को रूपमा निर्वाचित हुनु भन्दा पहिले उनी बहराइन फुटबल संघका अध्यक्ष थिए । ऊनी फिफा परिषद्का सदस्य तथा फिफा विकास समितिका अध्यक्ष पनि हुन् ।
ब्याक्तिगत जिवनी
उनका तीनजना सन्तान छन्, दुई छोरीहरू, १९८६ मा जन्मिएकी शेखा लातिफा र १९९८ मा जन्मिएकी शेखा आइसा र २००१ मा जन्मेका छोरा शेख इस ।
इद्दराममयिलाथो
इद्दराममयिलाथो सन् २०१३ मा सार्वजनिक तेलुगु भाषाको एक भारतीय एक्सन थ्रिलर चलचित्र हो। यो चलचित्र पुरी जगन्नाधद्वारा निर्देशित छ भने यस चलचित्रमा अल्लू अर्जुन, अमला पल, र क्याथरीन टेरेसा मुख्य भूमिकामा रहेका छन्। यस चलचित्रलाई पूर्ण रूपमा स्पेन र पेरिसमा छायाङ्कन गरिएको थियो। परमेश्वरा आर्ट प्रोडक्सन्स स्टुडियोमा निर्माण गरिएको यो चलचित्रको निर्माता बन्दला गणेश हुन्। यो चलचित्रलाई मलयालम भाषामा अनुवाद गरी 'रोमियो एन्ड जूलियट' नाम राखि प्रदर्शन गरिएको थियो। इद्दराममयिलाथो चलचित्र सन् २०१३ मे ३१ का दिन विश्वव्यापी रूपमा १,६०० चलचित्र मन्दिरहरूमा प्रदर्शन गरिएको थियो।
इँट
इँट वा इँटा घर तथा पर्खाल निर्माण गर्न ढुङ्गाको सट्टामा प्रयोग गरिने एक वस्तु हो। यो माटोबाट निर्माण गरिन्छ र पनि यो निक्कै बलियो हुन्छ। हाल प्राय: सबै ठाउँमा ढुङ्गाभन्दा पनि इँटा नै बढी चल्तीमा रहेको देखिन्छ।
समीरा रेड्डी
समीरा रेड्डी एक भारतीय चलचित्र अभिनेत्री हुन् । उनले हिन्दी लगायत बङ्गाली, तेलुगु र तमिल चलचित्रमा काम गरिसकेकी छिन् । समीराले १९९७ मा गजल गायक पन्कज उधास को म्यूजिक भिडियो और आहिस्ताबाट पहिलो पल्ट स्क्रीनमा पाइला रखेकी थिन् ।
रास्कोट नगरपालिका
रास्कोट नगरपालिका कालीकोट जिल्लाको एक नगरपालिका हो।
नेपालको एघारौँ राष्ट्रिय जनगणना २०६८ अनुसार रास्कोट नगरपालिकाको कुल जनसंख्या १६, २७२ छ।
नीति अनुसन्धान प्रतिष्ठान
नीति अनुसन्धान प्रतिष्ठान नेपाल सरकारले स्थापना गरेको एक विशेषज्ञ समूह हो। यस प्रतिष्ठानको कार्यकारी अध्यक्ष विष्णुराज उप्रेती हुन्। तत्कालीन प्रधानमन्त्री केपी शर्मा ओली नेतृत्वको सरकारले गठनादेश जारी गरी प्रतिष्ठान स्थापना गरेको थियो। यसको संस्थापक कार्यकारी अध्यक्ष चैतन्य मिश्र थिए।
कार्यहरू
यस प्रतिष्ठानले राष्ट्रद्वारा अख्तियार गर्नुपर्ने विभिन्न नीतिका सम्बन्धमा अध्ययन र अनुसन्धान गर्ने, मुलुकले कुनै खास विषयमा अपनाउनु पर्ने दीर्घकालीन, अल्पकालीन वा तत्कालीन नीति तथा सञ्चालन गर्नुपर्ने योजना, कार्यक्रम तथा अनुसन्धान गर्ने, सामरिक मामिला, अन्तर्राष्ट्रिय सम्बन्ध, कूटनीति तथा परराष्ट्र नीतिको अध्ययन तथा अनुसन्धान गरी त्यसमा अपनाउनुपर्ने उपायका बारेमा नेपाल सरकारलाई नीतिगत सुझाव दिने कार्य गर्दछ। मुलुकमा आर्थिक उन्नति, सामाजिक न्याय, पारदर्शिता वा सुशासन कायम गर्न अपनाउनुपर्ने नीति र उपाय पनि यसका कार्यक्षेत्रमा पर्छन्। सार्वजनिक सेवालाई थप प्रभावकारी, जवाफदेही, मर्यादित, कुशल तथा व्यावसायिक बनाउन त्यस्तो सेवामा गर्नुपर्ने सुधारका सम्बन्धमा सुझाव दिने र सरकारको अनुरोधमा सम्बन्धित मन्त्रालयसँग समन्वय गरी कुनै खास विषयमा अपनाउनुपर्ने नीतिको मसौदा पनि यसले गर्न सक्छ। प्रतिष्ठानले सार्वजनिक नीतिहरूको समीक्षा गरी प्रभावकारी नदेखिएका नीतिहरूको सुधार वा नयाँ नीति तर्जुमाका लागि आवश्यक प्रमाणहरू जुटाउने कार्य पनि गर्दछ। प्रतिष्ठानले सरकारको अनुरोधमा नेपालको अन्तर्राष्ट्रिय सीमा सम्बन्धमा अध्ययन तथा प्रमाण खोजबिन गरी प्रतिवेदन बुझाएको थियो।
अमेजन (कम्पनी)
ॲमेज़ॉन.कॉम, इन्क., व्यापारिक नाम ॲमेज़ॉन, एक बहुराष्ट्रिय प्राविधिक कम्पनी हो। यो कम्पनी विशेष गरी विद्युतीय व्यापार (इ-कॉमर्स), क्लाउड कॉम्प्युटिङ र आर्टिफिसियल इन्टेफिजेन्सको क्षेत्रमा केन्द्रित छ। यसको मुख्यालय सियाटल वासिङ्टनमा रहेको छ। ॲमेज़ॉन बजार पुँजी र इक्विटीको आधारमा गुगल, ॲपल, र फेसबुकसंगै शीर्ष चार कम्पनीमा पर्न आउँछ।
मनिला
मनिला फिलिपिन्सको सांस्कृतिक विविधताको परिदृश्य बोकेको सहर तथा देशको राजधानी हो । मनिला फिलिपिन्सको १६ सहरहरू मध्ये एक तथा राष्ट्रिय राजधानी क्षेत्र हो । यो सहर मनिला खाडीको पूर्व भागमा अवस्थित छ ।
मनिला फिलिपिन्सको दोस्रो सबैभन्दा बढी जनसङ्ख्या भएको सहर हो । सन् २०१० को जनगणना अनुसार मनिलाको जनसङ्ख्या १६,५२,१७१ रहेको छ । मनिला विश्वकै सबैभन्दा बढी जनघनत्व (१,७१,३०० व्यक्ति प्रति वर्ग किमी) भएको सहरहरू मध्ये एक हो ।
अमृता विश्‍व विद्यापीठम्
अमृता विश्‍व विद्यापीठम् भारतको कोइम्बटूरमा अवस्थित एउटा निजी मानिएको विश्वविद्यालय हो। यससँग हाल भारतको तमिलनाडु, केरला, आन्ध्र प्रदेश र कर्नाटक राज्यहरूमा एटिमाडाइ, कोइम्बटोर, तमिलनाडुमा मुख्यालय भएको 16 वटा घटक विद्यालयहरूसहित 7 क्याम्पसहरू छन्। यसले कुल 207 स्नातक, स्नातकोत्तर, एकीकृत-डिग्री, दोहोरो-डिग्री, ईन्जिनियरिङ् र टेक्नोलोजी, चिकित्सा, व्यापार, कला र संस्कृति, विज्ञान, जैव प्रविधि, कृषि विज्ञान, सम्बद्ध स्वास्थ्य विज्ञान, आयुर्वेद, दन्त चिकित्सा, फार्मेसी, मा डॉक्टरेट कार्यक्रमहरू प्रदान गर्दछ। नर्सिङ, न्यानो-विज्ञान, वाणिज्य, मानविकी र सामाजिक विज्ञान, कानून, साहित्य, आध्यात्मिक अध्ययन, दर्शन, शिक्षा, दिगो विकास, जनसञ्चार र सामाजिक कार्य।
विश्वविद्यालय माता अमृतानन्दमयी देवी द्वारा 1994 मा स्थापित भएको थियो, र उनको अन्तर्राष्ट्रिय मानवीय संस्था माता अमृतानन्दमयी मठ द्वारा व्यवस्थित गरिएको छ। अमृता विश्व विश्वविद्यालय २०२१ को टाइम्स हायर एजुकेशन वर्ल्ड युनिभर्सिटी र्‍याङ्किङ्सले विश्वमा ८०१–१००० स्थानमा रहेको थियो २०२० को क्युएस वर्ल्ड युनिभर्सिटी रैंकिंगले एशियामा २६१–२७० ब्यान्डमा स्थान दिएको थियो। यो विश्वविद्यालयहरू मध्ये भारतमा 5th उत्कृष्ट स्थानमा थियो, समग्र श्रेणीमा 12 औं, इन्जिनियरिङमा 16 औं, फार्मेसीमा 12 औं, दन्त चिकित्सामा 13 औं, अनुसन्धानमा 29 औँ र राष्ट्रिय संस्थागत रैंकिंग द्वारा मेडिकल स्कूलहरू बीच 6 औं स्थानमा थियो। २०२१ मा फ्रेमवर्क  भारत सरकारले विश्वविद्यालयलाई इन्स्टिच्युट अफ एमिनेन्सको दर्जा दिएको छ।
बाह्य लिङ्कहरू
P. Venkat Rangan
श्रुतिकीर्ति
श्रुतकीर्ति हिन्दू महाकाव्य रामायणमा एक राजकुमारी हुन्। उनी राजा कुशध्वज र रानी मालवतीकी छोरी हुन्। उनी रामका भाइ शत्रुघ्नकी पत्नी हुन्।
जीवनी
श्रुतकीर्ति शासक्यकी राजकुमारी र राजा कुशध्वजकी कान्छी छोरी हुन्। श्रुतकीर्तिकी जेठी बहिनी माण्डवीको विवाह भरतसँग भएको थियो। श्रुतकीर्तीको विवाह अयोध्याका राजा दशरथका चौथो र कान्छो छोरा शत्रुघ्नसँग भएको थियो। उनीहरूका सुबाहु र शत्रुघाटी नामका दुई छोराहरू थिए।
जेठी बहिनी सीता र ज्वाइँ राम र लक्ष्मण निर्वासनमा परेपछि उनले दिदी माण्डवीसँगै ससुराको हेरचाह गर्थिन् र पतिको ठाउँमा उर्मिला सुतेकी थिइन्। पछि, श्रुतकीर्ति मधुपुरा (मथुरा) को रानी बनिन् जब उनको पति शत्रुघ्नले लवनासुरलाई मारेर राजधानी कब्जा गरेका थिए।
पश्चिमी क्षत्रप
पश्चिमी क्षत्रप (ब्राह्मी:Gupta ashoka tr.jpg, महाक्षत्रप, "महान क्षत्रप") भारतको पश्चिमी र मध्य भाग (सौराष्ट्र र मालवा: आधुनिक गुजरात, महाराष्ट्र, राजस्थान र मध्य प्रदेश राज्यहरू) का इन्डो-स्काइथियन (सका) शासक थिए। पश्चिमी क्षत्रपहरू भारतीय उपमहाद्वीपको उत्तरी भागमा शासन गर्ने कुषाणहरूसँग समकालीन थिए, र सम्भवतः कुषाणहरूका वासलहरू थिए।
इतिहास
"भारतको महान भाषिक विरोधाभास" को रूपमा वर्णन गरिएकोमा, संस्कृत शिलालेखहरू प्राकृत शिलालेखहरू भन्दा धेरै पछि देखा पर्‍यो, यद्यपि प्राकृतलाई संस्कृत भाषाको वंशज मानिन्छ। रुद्रदमनको शासनकालमा, लगभग १५० ईस्वीमा, यो पनि थाहा छ कि ग्रीक लेखक यवनेश्वरले "ग्रीक बोल्न नसक्नेहरूको प्रयोग" को लागि ग्रीकबाट संस्कृतमा यवनजातक अनुवाद गरे, जुन अनुवाद पछि सबै ज्योतिषशास्त्रको लागि एक अधिकार बनेको थियो।
२०१५ आइसिसी वर्ल्ड क्रिकेट लिग डिभिजन टु
२०१५ आइसिसी वर्ल्ड क्रिकेट लिग डिभिजन टु एउटा क्रिकेट प्रतियोगिता हो जसलाई अन्तर्राष्ट्रिय क्रिकेट परिषदले सञ्चालन गर्ने गर्दछ । आइसिसी वर्ल्ड क्रिकेट लिगको एक भागको रूपमा आयोजना भएको उक्त प्रतियोगिता २०१९ क्रिकेट विश्वकप प्रतियोगितामा सहभागी हुने टिम छनौट गर्नको लागि खेलाईएको हो ।
यो प्रतियोगिता नामिबियामा सन् २०१५ जनवरी १७ देखि २४ सम्म आयोजना गरिएको क्रिकेट प्रतियोगिता हो ।
टिमहरू
यस प्रतियोगितामा सहभागी भएका टिमहरूलाई २०१४ विश्वकप छनौट तथा २०१४ आइसिसी वर्ल्ड क्रिकेट लिग डिभिजन थ्री प्रतियोगिताबाट छनौट गरिएको हो ।
यस प्रतियोगिताका लागि छनौट भएका टिमहरू:
अङ्क तालिका
अङ्क प्रणाली:
खेलहरू
सबै म्याच नामिबियाको स्थानीय समय ९ बजे सुरु हुनेछ ।
सबैभन्दा बढी रन
तलको तालिकामा यस प्रतियोगितामा अत्याधिक रन (कुल रन) बनाउने पाँच खेलाडीका नाम समावेश गरिएको छ :
श्रोत: क्रिकइन्फो
सबैभन्दा बढी विकेट
तलको तालिकामा यस प्रतियोगितामा सर्वाधिक विकेट लिने पाँच खेलाडीको नाम समावेश गरिएको छ :
श्रोत: क्रिकइन्फो
अन्तिम नतिजा
प्रतियोगिताको समाप्ति पछि टिमहरूलाई निम्नानुसार राखिनेछ:
राल्फा आन्दोलन
राल्फा (पुरारुप: राजा लाई फालौं) सरकारको बिरूद्ध बिरोध गर्न विभिन्न गीत र साहित्यहरू उत्पादन गर्ने  नेपालको वामपन्थी सांस्कृतिक समूह थियो। राल्फा आन्दोलन  रेडियो नेपालमा रोयल्टीको भुक्तानी नगरेकोले राजनैतिक रुपमा तटस्थ समूहका रूपमा शुरु भएको थियो, यो क्रमशः सांस्कृतिक आन्दोलनमा परिणत भयो। उनीहरूले पञ्चायती व्यवस्थाको शासन बिरूद्ध विरोध गीत, कविता र उपन्यासहरू प्रस्तुत गरे।
इतिहास
बि.सं २०२१-२०२३ रेडियो नेपालको कारण यो समूह जन्मिएको हो। विक्रम सम्वत् २०२४ साल सम्म रामेश र रायन रेडियोमा गाउँथे। साहित्यकार मञ्जुल रेडियोको कार्यक्रममा कविता वाचन गर्थे। त्यसबेला कविता पढे वापत पैसा पाइन्थ्यो ।
तर, रेडियोभित्रकै कसैले कीर्ते सही गरेर मञ्जुलको कविताको पारिश्रमिक रामेश र रायनले पनि गीत गाएको पैसा खाइदिएछ। पछि मिलाउला भन्दै रेडियो नेपालले टारिरहेको थियो । त्यो स्थितिमा उनीहरूले कीर्ते गर्ने विरुद्ध मुद्दा हाल्ने तयारी गरे । त्यस प्रकरणले रेडियो नेपालसँग झगडा जस्तो भयो । त्यहाँका ठूलाबडा रिसाएपछि उनीहरू फेरि रेडियो नेपालमा जाने स्थिति भएन । त्यसपछि एउटा समूह बनाएर अघि बढ्ने भनेर ‘राल्फा’ गठन गरे।
सामाजिक महत्व
राल्फाका गीतहरू नेपालमा विरोधको क्रममा समय-समयमा प्रयोग गरिन्छ। विक्रम सम्वत २०६२/६३ को जनआन्दोलनको क्रममा राल्फाको गीतहरू जुलुस- प्रदर्शनमा व्यापक प्रयोग भएको थियो। माओवादी द्वन्द (२०५२-६३) को समयमा सांस्कृतिक कार्यक्रमहरूमा राल्फाको गीतहरू व्यापक रूपमा प्रयोग भयो। सरकारले समय समयमा राल्फाको गीतहरू प्रतिबन्ध गरेको थियो ।
गाेलान टेलिकम
गोलान टेलिकम इजरायलको एक मोबाइल सञ्जाल सञ्चालक हो। जुलाई २०११ मा कम्पनीले इजरायलमा ३ जी ताररहित सञ्जाल सञ्चालन गर्न एक टेण्डर वा निविदा जितेको थियोे। यसको गतिविधिको शुरुवातमा कम्पनीद्वारा अपनाइएको मूल्य नीतिका कारण कम्पनी पहिला, कम लागत खालको मोबाइल फोन कम्पनी थियो जसले गर्द इजरायलका यसको सेलुलर सञ्चार बजारमा प्रतिस्पर्धा बढेको थियोे। यो लिमिटेड कम्पनीको रूपमा सन् २०१० मा स्थापना भएको थियोे।
इतिहास
कम्पनी माइकल गोलन (जन्म - माइकल बौकोब्जा, पेरिस, फ्रान्स, १९७८) द्वारा स्थापित गरिएको थियो, जो एक व्यवसायी थिए जसले फ्रान्सबाट सन् २००७ मा इजरायल बसाइँसराइ गरेका थिए।
गोलन टेलिकम, पेलेफोन, सेलमक, पार्टनर र पेलेफोन पछि इजरायलमा मोबाइल सञ्चार बजारमा प्रवेश गर्न पाँचौं सञ्चालक थियो। कम्पनीले आफ्ने सम्पर्क कोड ०५८ राखेको थियोे। १४ मे २०१२ मा यसले कलहरूको लागि विना सम्झौता प्याकेजहरू प्रस्तुत गर्न थाल्यो (केही अन्तर्राष्ट्रिय गन्तव्यहरूमा नि:शुल्क लामो दूरी कलहरूमा)। यसले सन्देशहरू र असीमित इन्टरनेट सर्फिङका लगि एक महिना सम्म ₪९९ ले प्रदान गरेको थियो।
जुलाई २०१२ को सुरुमा गोलानले दुई महिनामा ८०,००० प्रयोगकर्ताहरूको हासिल गरेको थियोे भने, हरेक हप्ता १०,००० नयाँ ग्राहकहरू प्राप्त गरेको थियोे। ४ डिसेम्बर २०१३ मा गोलान टेलिकमले ३८०,००० प्रयोगकर्ताहरू भित्र्याउन सफल भएको थियोे। सन् २०१० को शुरुवात देखि प्रयोगकर्ता सङ्ख्या १३४,००० ले बढेको थियोे। मे २०१५ मा यो ७५०,००० प्रयोगकर्ता हासिल गरेको थियोे भने २०१६ को अन्त्यमा, गोलनका कूल प्रयोगकर्ता ९००,००० पुगेका थिए।
सञ्जाल
डिसेम्बर २०११ मा गोलान टेलिकमले आधार-स्टेसन स्थापना गर्नका लागि नोकिया सिमेन्स सञ्जालसँग एक सम्झौतामा हस्ताक्षर गरेको थियो। यसको सञ्जाल २१०० मेगाहर्ज ब्याण्डमा एचएसपिए+ रहेको थियो जसमा सेवा क्षेत्रहरूमा रोमिङ सेवाले पूर्णतया ढाकेको थिएन। इजरायलमा रोमिङ पहिलो पटक १८०० र २१०० मेगाहर्ज एचएसपिए+ सहितको सेलकमले सञ्चालन गरेको थियो र पछि हट मोबाईल ले २जी, ३जी र ४जी सेवा प्रदान गरेको थियो। सेप्टेम्बर २०१३ मा, गोलान टेलिकमले पार्टनर सञ्चार कम्पनीसँग टावर साझेदारी सम्झौता लागू गर्ने घोषण गरेको थियो। १८ डिसेम्बर २०१४ मा गोलन टेलिकमले आफ्नो ४ जी एलटिइ सञ्जालको शुभारम्भ गरेको थियोे।
खरिद
अक्टोबर २०१५ मा गोलान टेलिकमले सम्भवत हट मोबाईल (अर्को मोवाईल सञ्जाल सञ्चालक) सँग समायोजनको लागि कुराकानी गरेको थियोे । हट मोबाइलको सम्भावत समायोजनको घोषणा पछि, पेलेफोनले ₪१ बिलियनको लागि गोलान टेलिकमलाई खरिद गर्ने आफ्नो इच्छा जाहेर गरेको थियोे। नोभेम्बर २०१५ मा, गोलन १.१७ बिलियनको लागि सेलकम सँग एक अधिग्रहणमा सम्झौता गर्ने घोषणा गरेको थियो।
जनवरी २०१७ मा इलेक्ट्रा कज्जुमर प्रोडक्टले ३५० मिलियनमा गोलान टेलिकमलाई खरीद गर्न समझौता गर्यो र यो सम्झौता जुन २०१७ मा पूरा भएको थियो।
शरियतपुर जिल्ला
शरियतपुर बङ्गलादेशको उत्तर-मध्य क्षेत्रमा पर्ने एक जिल्ला हो। यो जिल्ला ढाका विभाग अन्तर्गत पर्दछ।
भूगोल
शरियतपुर जिल्ला बङ्गलादेशको मध्य भागमा पर्छ भने यो जिल्ला २३°०१' देखि २३°२७' उत्तर अक्षांश र ९०°१३' देखि ९०°३६' पुर्वी देशान्तरणमा अवस्थित छ। शरियतपुर जिल्लाले बङ्गलादेशको कुल क्षेत्रफल मध्ये ११८१.५३ वर्ग किलोमिटर ओगटेको छ। यस जिल्लालाई मुन्सिगञ्जले उत्तर, बरिशाल जिल्लाले दक्षिण, चाँदपुर जिल्लाले पूर्व र मादारीपुर जिल्लाले पश्चिमबाट घेरेको छ। पद्मा, पालोङ्, मेघना, जयन्ती आदि यस जिल्लाका प्रमुख नदिहरू हुन्। यस जिल्लाको अौसत अधिकतम तापक्रम ३३.३ डिग्री हुन्छ भने अौसत न्युनतम तापक्रम १२ डिग्री हुन्छ। यस जिल्लामा वार्षिक २१७४ मिलिमिटर पानी पर्ने गर्छ।
इतिहास
शरियतपुर जिल्लाको नाम हजी शरियतुल्लाहको नामबाट राखिएको हो जसले ब्रिटिस शासकहरूको विरुद्धमा आन्दोलन गर्ने गर्थे।
सन् १९७१ मा बङ्गलादेशको मुक्ति युद्धको शुरू भएको थियो जसमा तात्कालिक पाकिस्तानी सेनाले बङ्गलादेशका विभिन्न जिल्लाहरूमा मानिसको हत्या, लुटपाट र घरमा आगजनी गरेका थिए। उक्त युद्धमा शरियतपुर सदर उपजिल्लामा पाकिस्तानी सेना र बङ्गलादेशको मुक्तिका लागि लडिरहेका लडाकु बीचको गोली हानाहानमम ३१३ पाकिस्तानी सेनाको मृत्यु भएको थियो। पाकिस्तानी सेनासँगको युद्धमा कयौँ बङ्गलादेशी नागरिक र लडाकुहरूको भेदरगञ्ज उपजिल्लामा मृत्यु भएको थियो। ९ बङ्गलादेशी लडाकुको पाकिस्तानी सेनासँगको प्रत्यक्ष लडाइँमा दामुड्या कलेजमा मृत्यु भएको थियो। मुक्तिजोध र मुझिब बहिनीले पाकिस्तानी सेनालाई आक्रमण गरेका थिए। भोसइरहाट उपजिल्लामा पाकिस्तानी सेना र लडाकु बीचको युद्धमा ५ लडाकुको मृत्यु भएको थियो। बङ्गलादेशी लडाकुले नाडिया उपजिल्लाको नाडिया प्रहरी चौकीलाई नियन्त्रणमा लिई थुप्रै बन्दुक र हातहतियारहरू कब्जा गरेका थिए। जाजीरी उपजिल्लामा पाकिस्तानी सेना र बङ्गलादेशी लडाकुहरूको गोली हानाहानमा कयौं बङ्गलादेशी लडाकुहरूको मृत्यु भएको थियो।
जनशाङ्खिकि
जिल्ला विभाग प्रतिवेदनका अनुसार यस जिल्लाको कुल जनसङ्ख्या १०८२३०० रहेको छ जसमध्ये पुरुषको जनसङ्ख्या ५४३८३८ छ भने महिलाको जनसङ्ख्या ५३८४६२ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १०४१५८४  छ भने हिन्दु धर्मवलम्बीको जनसङ्ख्या ४०४९१ छ। त्यस्तै गरी बुद्ध धर्मवलम्बीको जनसङ्ख्या ६०, इसाई धर्मको २८ र अन्य धर्मका मानिसहरूको जनसङ्ख्या १३७ रहेको छ। सन् २०११ को राष्ट्रिय जनगणना अनुसार यस जिल्लामा कुल २१३,६७७ घरहरू (अौसतमा ५ सदस्य प्रति परिवार) रहेका छन्। यस जिल्लाको पुरुष महिला अनुपात १०१:१०० रहेको छ।
अर्थतन्त्र
यस जिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ६१.६७% मानिसहरू संलग्न छन्। यस जिल्लाका मानिसहरू अन्य जस्तै २.६४% मजदुरी, व्यापार र उद्योगमा ०.९१%, वाणिज्यमा १४.३४%, सञ्चार र यातायातमा २.४१%, रेमिटेन्समा २.७१%, निर्माण क्षेत्रमा १.१३%, अन्य क्षेत्रमा ६.४१%, धार्मिक सेवा ०.२८% र अन्य ७.५१% रहेका छन्।
प्रशासन
प्रशासकीय शरियतपुर जिल्लाको स्थापना सन् १९८४ मार्च १ का दिन भएको थियो। यस जिल्लामा हाल ६ उपजिल्लाहरू रहेका छन् जसमध्ये सबैभन्दा ठूलो उपजिल्ला भेदरगञ्ज (३११.२४ वर्ग किलोमिटर) हो भने सबैभन्दा सानो उपजिल्ला डामुड्या (९१.७६ वर्ग किलोमिटर) हो।
यस जिल्लामा ६ उपजिल्ला,६ नगरपालिका, ६५ सङ्घ परिषद्, ६१६ मौजा, १२४३ गाउँ, २१३६७७ घरहरू रहेका छन्। यस जिल्लामा रहेका उपजिल्लाहरू यस प्रकार छन्;
शिक्षा
यस जिल्लाको कुल साक्षरता दर ३८.९५% रहेको छ जसमध्ये पुरुषको साक्षरता दर ४२.१८% छ भने महिलाको साक्षरता दर ३५.७७% रहेको छ। यस जिल्लामा १६ कलेज, १०२ माध्यमिक विद्यालय, ७७२ प्राथमिक विद्यालय, ४२ मदरसा रहेका छन्। यस जिल्लाका केही उत्कृष्ट विद्यालयहरू यस प्रकार छन्; शरियतपुर सरकारी कलेज, शरियतपुर सरकारी कन्या उच्च विद्यालय, पालोङ तुलासार गुरुदास सरकारी उच्च विद्यालय, पालोङ बहुभाषी उच्च विद्यालय, दोमसार जगतचन्द्र शिक्षण संस्था (सन् १९०७), चिकण्डी सराफ अलि उच्च विद्यालय (सन् १८८४), रुद्रकार निलमणी उच्च विद्यालय (सन् १९१५), कागदी सरकारी प्राथमिक विद्यालय, शरियतपुर स्लामी सिनियर फजिल मदरासा, अङ्गरिया ओस्मानी कुमिया मदरासा, कुवादी दखिल मदरासा आदि।
अनुष्का शेट्टी
स्वीटी शेट्टी (जन्म ७ नोभेम्बर १९८१), उनको मञ्च नाम अनुष्का शेट्टीद्वारा परिचित, एक भारतीय चलचित्र अभिनेत्री र मोडल हुन् जो मुख्य रूपमा तेलुगु र तमिल चलचित्र उद्योगहरूमा काम गर्छिन्। उनले धेरै पुरस्कार प्राप्त गरिसकेकी छिन्, जसमा तीन सिनेमा पुरस्कार, एक नन्दी पुरस्कार, तमिलनाडु राज्य चलचित्र पुरस्कार र आठ नामाङ्कनहरूबाट तीन फिल्मफेयर पुरस्कार समावेश छन्। अनुष्का भारतमा सबैभन्दा धेरै कमाई गर्ने अभिनेत्री हुन् र उनलाई लोकप्रिय रूपमा "दक्षिण भारतीय सिनेमाको लेडी सुपरस्टार" भनेर चिनिन्छ।
उनले सन् २००५ को तेलुगु चलचित्र 'सुपर'बाट अभिनयको सुरुवात गरेकी थिइन्, जसले उनलाई फिल्मफेयर सर्वश्रेष्ठ सहायक अभिनेत्री – तेलुगु नामाङ्कन दिलाएको थियो। अर्को वर्ष, उनले एसएस राजामौलीको 'विक्रमारकुडु'मा अभिनय गरेकी थिइन्, जुन एक प्रमुख व्यावसायिक सफलता भएको थियो। उनका थप चलचित्रहरू 'लक्ष्यम' (सन् २००७), 'सौर्यम' (सन् २००८) र 'चिन्तकयला रवि' (सन् २००८) पनि बक्स अफिसमा सफल थिए। सन् २००९ मा, शेट्टीले डार्क फ्यान्टसी 'अरुन्धती'मा दोहोरो भूमिका खेलेकी थिइन्, जसले उनलाई आलोचनात्मक प्रशंशा र धेरै पुरस्कारहरू दिलाएको थियो, जसमा उनको पहिलो सर्वश्रेष्ठ अभिनेत्रीको लागि फिल्मफेयर पुरस्कार - तेलुगु, सर्वश्रेष्ठ अभिनेत्रीको लागि नन्दी पुरस्कार र सर्वश्रेष्ठ अभिनेत्रीको लागि सिनेमा पुरस्कार समावेश छ। अर्को वर्ष, प्रशंसित नाटक 'वेदम'मा एक वेश्याको चित्रणको लागि शेट्टीले सर्वश्रेष्ठ अभिनेत्रीको लागि लगातार दोस्रो फिल्मफेयर र सिनेमा पुरस्कार जितेकी थिइन्। चलचित्रहरूको शृङ्खलाको सफलतापछि, उनले आफूलाई तेलुगु सिनेमाको अग्रणी अभिनेत्रीको रूपमा स्थापित गरेकी छिन्।
प्रारम्भिक जीवन
कर्नाटकको मङ्गलोरमा जन्मेकी, अनुष्का जातीय तुलुवा हुन् जो 'बेलिपडी उरमालु गुथु' परिवारबाट हुन्। उनका आमा बुबा प्रफुल्ल र ए.एन. विट्टल शेट्टी हुन्। उनका दुई भाईहरू गुणरञ्जन शेट्टी र साई रमेश शेट्टी छन् जो कस्मेटिक सर्जन हुन्। अनुष्काले आफ्नो स्कूली शिक्षा बेङ्गलोरमा र उनको ब्याचलर अफ कम्प्युटर एप्लिकेसन माउन्ट कार्मेल कलेज, बेङ्गलोरमा गरेकी थिइन्। उनी भरत ठाकुरको नेतृत्वमा एक योग प्रशिक्षक पनि थिइन्।
रोबर्टो फिर्मिनो (फुटबल खेलाडी)
रोबर्टो फिर्मिनो (जन्म: २ अक्टोबर १९९१) एक ब्राजिली पेशेवर फुटबल खेलाडी हुन जो अङ्ग्रेजी क्लब लिभरपुल र ब्राजिल राष्ट्रिय फुटबल टिमको लागि अग्रपंक्तिको रूपमा खेल्दछन् ।
१९०४ ग्रीष्मकालीन ओलम्पिक
सहभागी राष्ट्रहरू
[[File:1904 Summer Olympic games countries.png|thumb|400px|Participants.
Green =अन्य सहभागी राष्ट्रहरू
पहेलो आयोजक सहर (St Louis)]]
सन्दर्भ सामग्रीहरू
श्रेणी :ग्रीष्मकालीन ओलम्पिक
स्क्रब टाइफस
स्क्रब टाइफस वा बुस टाइफस (bush typhus) रोग 'ओरेन्सिया सुसुगमुसी' (Orentia tsutsugamushi) नामक परजीवीको संक्रमणले लाग्ने रोग हो। यो परजीवीलाई एक प्रकारको माइट (किर्ना वा जुम्रा जस्तो सुक्ष्म कीरा)ले सार्ने गर्दछ। यो रोग मानिसबाट मानिसमा भने सर्दैन। संक्रमित माइटले मानिसलाई टोक्दा त्यसको र्‍यालमा भएको खतरनाक जीवाणु रगतमा फैलिन्छ।
नेपालमा
स्क्रब टाइफस संक्रमण नेपालको ललितपुर, सिन्धुपाल्चोक, गोरखा, झापा, बारा, रौतहट, पाल्पा, सर्लाही, चितवन, धादिङ, मकवानपुर, नुवाकोट, रामेछाप, बाग्लुङ, कास्की, स्याङजा, अर्घाखाँची, बाँके, बर्दिया, गुल्मी, कपिलवस्तु, नवलपरासी, प्युठान, रुपन्देही, दैलेख, बझाङ, कैलाली र बझाङमा भेटिएको छ।
लक्षण
स्क्रब टाइफस संक्रमण भएपछि कतिपयको शरीरमा रातो बिबिरा देखिन्छ भने कतिपयमा नदेखिन पनि सक्छ। स्क्रब टाइफसको जीवाणु शरीरमा प्रवेश गरेको ५ देखि ६ दिनपछि व्यक्तिलाई कडा ज्वरो आउने, शरीर दुख्ने, रातो बिबिरा देखिने, ग्रन्थीहरू सुन्निने लक्षणहरू देखिन्छन्। समयमै उपचार नगरे विभिन्न अङ्गमा संक्रमण फैलिई बिरामीको मृत्यु समेत हुने गर्दछ।
बाच्ने उपाय
संक्रमणबाट जोगिन माइटको टोकाइबाट बच्नुपर्ने पर्छ। खेतबारी, बुट्यान, जङ्गलतिर जाने व्यक्तिलाई पनि संक्रमण हुने सम्भावना रहने हुन्छ। घरभित्र मुसा भएको अवस्थामा पनि संक्रमणको जोखिम हुन्छ। स्क्रब टाइफसको संक्रमणबाट किसानहरू बढी पीडित भएको पाइन्छ।
सिख धर्म
सिख धर्म( पञ्जाबी : ਸਿੱਖੀ ) यसलाई सिखमत र सिखी पनि भनिन्छ।  यो एकेश्वरवादी (एक इश्वरवादी) धर्म हो । यसका अनुयायीहरु  लाई सिख  भनिन्छ सिखहरूको धार्मिक ग्रन्थ श्री आदि ग्रन्थ या ज्ञान गुरु ग्रन्थ साहिबा हो ।   सिख धर्ममा विशेषतया १० गुरु मानिन्छ  तर  सिख धर्म ग्रन्थमा ६ गुरु र ३० भगतहरूको वाणी  छ । यो धर्म को स्थपना १५ सताब्दिमा गुरु नानकद्वारा भएको  थियो।  पञ्जाबमा  धेरै जसो सिख धर्मावलम्बीहरु निवास गर्छन जसलाई सिख भनिन्छ । शिख को पुजा घर लाई गुरुद्वार भनिन्छ ।
क्रिप्टो मुद्रा
एक क्रिप्टोकरन्सी, क्रिप्टो-मुद्रा वा क्रिप्टो एक डिजिटल सम्पत्ति हो जुन विनिमयको माध्यमको रूपमा सेवाको लागि डिजाइन गरिएको छ, जहाँ व्यक्तिगत सिक्का स्वामित्व रेकर्डहरू विद्यमान बहीखाकीको रूपमा कम्प्युटर गरिएको डाटाबेसको रूपमा भण्डारण गरिन्छ, जुन एक क्रिप्टोकरन्सीको रूपमा कडा क्रिप्टोग्राफी प्रयोग गरेर सुरक्षित रेकर्डहरू नियन्त्रण गर्दछ। अतिरिक्त सिक्का उत्पादन गर्दै, र सिक्काको स्वामित्व हस्तान्तरण प्रमाणीकरण। यो सामान्यतया भौतिक रूपमा अवस्थित हुँदैन (जस्तै कागजको पैसा) र केन्द्रीय प्राधिकारी द्वारा जारी गरिएको हुँदैन। क्रिप्टोकरन्सीले सामान्यतया केन्द्रीकृत डिजिटल मुद्रा र केन्द्रीय बैंकि systems प्रणालीको विपरित विकेन्द्रीकृत नियन्त्रणहरू प्रयोग गर्दछ। जब एक क्रिप्टोकुरेन्सी खनिज हुन्छ वा जारीकर्ताले सिर्जना गरेको हुन्छ यो जारी हुन वा जारी गर्नु अघि यो सामान्यतया केन्द्रीकृत मानिन्छ। विकेन्द्रीकृत नियन्त्रणको साथ कार्यान्वयन हुँदा, प्रत्येक क्राइप्टोकरन्सी वितरित लेजर टेक्नोलोजी मार्फत काम गर्दछ, सामान्यतया एक ब्लकचेन, जसले सार्वजनिक वित्तीय लेनदेन डाटाबेसको रूपमा कार्य गर्दछ। 2009 मा ओपन-सोर्स सफ्टवेयरको रूपमा पहिलो पटक रिलीज गरिएको बिटकॉइन पहिलो विकेन्द्रीकृत क्रिप्टोकरन्सी हो। बिटकॉइनको रिलीज भएदेखि अन्य क्रिप्टो करन्सीहरू सिर्जना गरिएको छ।
बाह्य लिंक
Bitcoin Online Casinos
सताक्षी गोल्डकप २०७४
सताक्षी गोल्डकप २०७४ झापामा आयोजना हुने सताक्षी गोल्डकपको दोस्रो संस्करण हो।प्रतियोगिताको फाइनलमा त्रिभुवन आर्मी क्लबले ए डिभिजन डर्बीमा लक्ष्मी हुन्डाई मनाङ मस्र्याङ्दी क्लबलाई २–१ ले हराउँदै आर्मी वर्षको दोस्रो उपाधि जितेको थियो ।
फाइनल
आर्मीले वैशाखमा विशाल स्मृति गोल्डकप २०७४को उपाधि जितेको थियो । मनाङ वर्षको दोस्रो उपाधि जित्नबाट विमुख रह्यो । मनाङले भदौंमा जेसिस गोल्डकप २०७४ जितेको थियो । झिलझिलेमा आज आर्मीका लागि जर्ज प्रिन्स कार्की र नवयुग श्रेष्ठले गोल गरे । मनाङका लागि अनिल गुरुङले गोल गरे ।
जर्ज प्रिन्सले १८ औँ मिनेटमा फ्रिकिकमार्फत गोल गरेका थिए । नवयुगलाई मनाङका सोलेले फाउल हानेपछि आर्मीले फ्रिकिक पाएको थियो । नवयुगले पहिलो हाफको अन्तिम मिनेटमा गोल गर्दै आर्मीको अन्तरलाई दोब्बर पारे । ६१ औँ मिनेटमा मनाङका कप्तान अनिलले गोल फर्काएका थिए ।
पुरस्कार विवरण
नोट:-सर्वोत्कृष्टले ५० हजार, विधागत उत्कृष्टले समान २० र उत्कृष्ट प्रशिक्षकले १० हजार रुपैयाँ प्राप्त गरे ।
ओम मूर्ति अनिल
ओम मूर्ति अनिल एक नेपाली हृदयरोग विशेषज्ञ र लेखक हुन जसले स्वास्थ्य सचेतना अभिबृद्धि गर्ने गरेका हुन । सामाजिक सञ्जालमा लेख र भिड़ियो बाट अनिलले सामान्य मानिसलाई खानपिन र स्वस्थ्य बानीको लागि प्रेरित गरेको देखिंछ। स्वास्थ्य सचेतना बढ़ाऊन उनले म पनि डाक्टर नामको पुस्तक पनि लेखका हुन ।
प्रारम्भिक जीवन र शिक्षा
अनिलले त्रिभुवन विश्वविद्यालयबाट स्नातोकोत्तर र अखिल भारतीय आयुर्विज्ञान संस्थान, नयाँ दिल्लीबाट  हृदय रोगको विशेषज्ञता  हासिल गरेका हुन ।
सम्मान
सुप्रबल जनसेबा श्री
कामना सम्मान
मृगेंद्र सम्झना स्वास्थ्य प्रतिष्ठान
नेपाल स्वास्थ्य अनुसन्धान परिषदको “उत्कृष्ट अनुसन्धान”
सन्दर्भ
<references group="" responsive="1">
भवानी राणा
भवानी राणा नेपाल उद्योग वाणिज्य महासङ्घको १८औँ अध्यक्ष हुन्। उनी नेपाल उद्योग वाणिज्य महासङ्घको इतिहासमा अध्यक्ष पदमा चुनिएकी पहिलो महिला हुन्।  राणाले महिला उद्यमी महासङ्घ नेपालको अध्यक्ष र नेपाल लगानी बोर्डकी सदस्य भएर पनि सेवा गरेकी छिन्।
नेपाली परिकारहरूको सूची
नेपाली परिकार नेपालमा खाइने भोजनहरूलाई सन्दर्भित गर्दछ। देशको सांस्कृतिक र भौगोलिक विविधतासँगै जातीयता, माटो र जलवायुको आधारमा विभिन्न प्रकारको परिकारहरूको लागि पर्याप्त स्थान प्रदान गर्ने गर्दछ तर दाल-भात-तरकारी देशभरि नै खाने गरिएको छ। दाललाई मुसुरो र मसला प्रयोग गरि झोल जस्तो बनाइने गरिन्छ। दाल मुख्यतया उसिनेको अन्न जस्तै भात र सब्जीसँग पस्किने गरिन्छ। चटनी वा अचार थोरै मात्रामा मुख्य खानासँग खाने गरिएको भएता पनि यसमा पिरो मसलाको प्रयोग गरिन्छ। नेपाली परिकारहरू धार्मिक, सांस्कृतिक र परम्पराहरूबाट प्रभावित छ। ढिँडो नेपालको पारम्परिक भोजन हो। नेपालको परिकारहरू मध्य पूर्वी भोजनकै समान छन्। यसमा दक्षिण र मध्य एसियाली परिकारहरूको उच्च प्रभावपनि रहेको छ।
भवानी राणा
व्यवसाय
भवानी राणा पर्यटन व्यवसायसँग सम्बद्ध छिन्। भवानी राणाले बाँकेमा स्नेहा ग्रुप प्राइभेट लिमिटेडकी व्यवस्थापन निर्देशकको जिम्मेवारी निर्वाह गर्दै आएकी छिन्। उनी स्नेहा कल्चरल इन्टरटेनमेन्टकी निर्देशक, स्नेहा बि एन्ड एस कोलाब्रेसनकी व्यवस्थापन निर्देशक, सार्क चेम्बर क्राफ्ट भिलेजकी प्रवर्द्धक, पद्य क्रिएसनकी निर्देशक र बागेश्वरी विकास बैङ्कको प्रवर्द्धक समेत हुन्।
बोधविक्रम अधिकारी
बोधविक्रम अधिकारी (वि.सं १९५१-२००८) नेपाली लोक कथाकार, साहित्यकार एवम् अङ्ग्रेजी र संस्कृतमा स्नातकोत्तर गर्ने पहिलो नेपाली थिए । वि.सं १९९४ सालमा उनको पुस्तक दन्त्यकथा प्रकाशित भयो जसमा शिशिर वसन्तको कथा पनि सङ्ग्रहित छ ।
सुरुवाती जीवन
बोधविक्रम अधिकारीको जन्म तनहुमा वि.स.१९५१मा भएको थियो । उनको पिताले उनलाई विद्या उपार्जनका लागि भारत लगे । वि.स. १९१४-१५ मा उनले कलकत्ताबाट एम्.ए पास गरे ।
मृत्यु
बोधविक्रम अधिकारीको मृत्यु २००८ सालमा भएको थियो ।
२०१५ दक्षिण भारतीय बाढी
२०१५ दक्षिण भारतीय बाढी नोभेम्बर-डिसेम्बर महिनामा उत्तर-पूर्वी मनसुनको कारणले आएको हो । यसले भारतको दक्षिण भारतीय राज्यहरू तमिलनाडु, आन्ध्र प्रदेश र पुदुच्चेरीलाई नराम्री प्रभावित गरेको छ । यस विनासकारी बाढीले सबैभन्दा बढी क्षति चेन्नईलाई पुऱ्याएको छ । यस बाढीको कारणले हालसम्म लगभग ३०० मानिस मारिएका छन् भने १८ लाखभन्दा बढी मानिस यसबाट प्रभावित भएका छन् । यस बाढीबाट हालसम्म ₹२००००० करोडभन्दा बढीको नोकसान भएको अनुमान छ ।
नारायण भक्त श्रेष्ठ
नारायण भक्त श्रेष्ठ (रायनको नामले परिचित ) नेपालको प्रगतिशील गीतकार तथा गायक हुन्। उनी राल्फा आन्दोलनको चार सदस्य मध्ये एक थिए।
जीवनी
श्रेष्ठको जन्म ओखलढुंगा जिल्लाको नेवार परिवारमा भएको थियो। उनमा उनका बुबाबाट संगीतको प्रभाव थियो। उनका बुबा नेवार संस्कृतिको उत्सव, भाषा र संगीतको सक्रिय अभियन्ता थिए।
बाल्यकालमा, श्रेष्ठ पारंपरिक थिएटरमा खेल्नुभयो। १९ वर्षको उमेरमा उनी रेडियो नेपालमा एक गीत गायकको रूपमा छनोट भए। उनले त्यहाँ चार बर्ष काम गरे। त्यहाँको भ्रष्टाचारको माहोल पछि उनले रेडियो नेपाल छाडे र बि.स, २०१९ मा पारिजातको नेतृत्वमा राल्फा समूहको स्थापना गरे।  उनी पञ्चायतको बखत प्रगतिशील गीत लेख्न र गाउने काममा संलग्न थिए। उनका गीतहरू पछि माओवादी ससस्त्र द्वन्दको क्रममा माओवादीले प्रयोग गरे।
उनले नेपाल संगीत र नाटक प्रज्ञा प्रतिष्ठानको कुलपति को रूपमा पनि काम गरे।
करेन जाति
करेन जाति बर्मा राष्ट्रको शीर्ष आदिवासी मध्य पर्दछन् । करेनको एक ठूलो संख्या थाईल्याण्डमा बसाइँ सराई गर्न पुगेको पाइन्छ । करेन राज्य, दक्षिणी र दक्षिणपूर्वी बर्मा (म्यानमार)मा मुख्य रूपमा रहेका छन् । करेन जातिले बोल्ने भाषालाई करेन भनिन्छ जो जातीय समूहमा बोल्ने सिनो-तिब्बती भाषा अंतर्गत पर्दछ । करेन केही अद्वितीय छ। विशेषताहरु, भाषा, शब्द, कला र परम्पराका लुगा लागउने गर्दछन । वर्तमान, वर्मामा ७,०००,००० र थाईल्याण्डमा ४००,००० भन्दा माथि का जनसङ्ख्यामा रहेको पाइन्छ ।
१९०८ ग्रीष्मकालीन ओलम्पिक
(१९०४)<< | >>(१९१२|)
खेलहरू
• 2
पदक तालिका
श्रेणी :ओलम्पिक खेल श्रेणी :ग्रीष्मकालीन ओलम्पिक
गणेश थापा
गणेश थापा अखिल नेपाल फुटबल सङ्घ (एन्फा) का पूर्व अध्यक्ष हुन्। उनी दक्षिण एसियाली फुटबल महासंघका पूर्व-अध्यक्ष र एसियाली फुटबल महासङ्घ पूर्व उपाध्यक्ष थिए।
परिवार
उनका बुबा छत्रबहादुर थापा कर्णेल थिए । छत्रबहादुर थापाका तीन भाइ छोरामा गणेश थापा, दाजु रथी नेत्रबहादुर थापा र पूर्व मन्त्री कमल थापाको कान्छो भाइ हुन्। उनका पिता सेनाबाट २०१६ सालमा अवकास भएका थिए । त्यसको ६ वर्षपछि अर्थात् २०२२ सालमा स्थायी बसोवासका लागि परिवारसहित हेटौँडातिर लागे ।
पृष्ठभूमि
एन्फाको अध्यक्ष हुनु भन्दा अघि थापा राष्ट्रिय फुटबल खेलाडी थिए। उनले पूर्वी बङ्गाल एफसी टिमबाट खेले।
भ्रष्टाचार मामला
थापाले पछि दावी गरे कि उनले त्यो पैसा आफ्नो व्यक्तिगत प्रयोगका लागि सापट लिएका थिए, र यस्तो खुलासाले नेपाल र नेपाली फुटबलको छवि बिगार्न सक्दैन।
नोभेम्बर २०१९ मा, फिफा आचार संहिता समितिले उनलाई १० वर्षको लागि प्रतिबन्ध लगायो।
१९१२ ग्रीष्मकालीन ओलम्पिक
(१९०८)<< | >>(१९२०)
यो ग्रीष्मकालीन ओलम्पिकको पाँचौ संस्करण खेल हो।
योर्क विश्वविद्यालय
योर्क विश्वविद्यालय (आधिकारिक नाम: युनिभरसिटी अफ योर्क) बेलायतको योर्क सहरमा स्थित एउटा कलेजिएट अनुसन्धान विश्वविद्यालय हो। योर्क विश्वविद्यालयलाई एबर वा योर्कको रूपमा समेत चिनिने गरिन्छ। सन् १९६३ मा स्थापना भएको यो विश्वविद्यालयले तीसभन्दा बढी विभाग र केन्द्रहरूको विस्तार गर्न सफल भएको छ, जसमा धेरैजसो विषयहरू सामेल गरिएको छ।
योर्क सहरको दक्षिण-पूर्वमा अवस्थित यो विश्वविद्यालयको परिसर लगभग ५०० एकड (२०० हेक्टर)मा फैलिएको छ। मूल परिसरभित्र क्याम्पस वेस्ट, योर्क विज्ञान उद्यान र राष्ट्रिय विज्ञान अध्ययन केन्द्र रह्नुका साथै यसको परिसर वरपरको हरियाली र तालहरू प्रमुख आकर्षण हुन्। सन् २००७ मे महिनामा विश्वविद्यालयलाई आफ्नो मुख्य परिसरलाई विस्तार गर्ने अनुमति दिइएको थियो, जुन नजिकैको हेस्लिङ्टन गाउँको पूर्वमा अवस्थित कृषि योग्य भूमिमा थियो। विश्वविद्यालयको दोस्रो परिसरलाई सन् २००९ मा खुला गरिएको थियो जसलाई क्याम्पस इस्ट भनिन्छ। वर्तमान समयमा यस विश्वविद्यालयको हाताभित्र तीन कलेज र तीन विभागसँगै सम्मेलन स्थल, एउटा खेलकुद मैदान र एउटा व्यवसायिक स्थल रहेको छ। यो विश्वविद्यालयले किङ्स म्यानरलाई योर्क सिटी सेन्टर भाडामा दिने गरेको छ। यो विश्वविद्यालयले आर्थिक वर्ष सन् २०१६/१७ मा £३३१.४ मिलियनको कुल आय भएको थियो, जसमध्ये £६६.० मिलियन अनुसन्धान अनुदान र अनुबन्धबाट प्राप्त भएको थियो।
कुलचन्द्र गौतम (१९३२-२०१५)
वाग्मती अञ्चल अन्तर्गत नुवाकोट जिल्लाको जीवनपुरमा जन्मिएका कुलचन्द्र गौतमले प्रथम श्रेणीमा संस्कृत साहित्याचार्य उत्तीर्ण गरेका हुन् । उनी विद्वत् शिरोमणि पदले पनि विभूषित व्यक्ति हुन् । उनको विद्वत्ता प्रशंसनीय थियो । गौतमका प्रकाशित कृतिहरू यसप्रकार छन् ः
भगवतिप्रसाद सिंह
भगवतिप्रसाद सिंह नेपाली न्यायाधीश थिए जसले २०२०/१२/२७ देखि २०२७/०३/२६ सम्म नेपालका चौथो प्रधानन्यायाधीशको रूपमा काम गरेका थिए।  उनलाई नेपालका तत्कालीन राजा महेन्द्रले नियुक्त गरेका थिए।
बाल्यकाल
भगवतीप्रसाद सिंह राणा शासकले पत्याएका, खानदानी राजपूत थिए। उतिबेला नै राजविराज, सप्तरीबाट हात्तीमा चढेर विहारको सुपौलमा विलियम्स हाई-स्कूल पढ्न जाने हैसियत उनको परिवारको थियो।
लोक सेवा आयोग (नेपाल) कायम मुकायम सभापति
तत्कालीन पब्लिक सर्भिस कमिशन सभापति भएका थिए।
नेपाल अधिराज्यको संविधान २०१५
वि.सं. २०१४ चैत्र ३ गतेका दिन भगवतिप्रसाद सिंहको अध्यक्षतामा गठित अमेरिकी संविधानविद सर आइभर जेनिङसमेत संलग्न भएको पाँच-सदस्यीय संविधान मस्यौदा समितिले १० महिनाको अवधिमा मस्यौदा तयार गरी राजा महेन्द्रसमक्ष प्रस्तुत गरे । यस कमिशनका अन्य सदस्यहरू होराप्रसाद जोशी, रामराज पन्त र सर्यप्रसाद उपाध्याय थिए । यो संविधान राजा महेन्द्रबाट २०१५ साल फागुन १ गते जारी भयो । संविधानको धारा ७३ र ७५ तुरून्त लागू भए भने बाँकी धाराहरू २०१६ सालमा लागू भए । यसै संविधानको आधारमा फागुन ७, २०१५ देखि मुलुकमा प्रथम आम निर्वाचन भयो । यसमा १०९ सदस्यीय प्रतिनिधिसभा, मन्त्रिमण्डल प्रतिनिधिसभाप्रति उत्तरदायी हुने, कार्यपालिका, व्यवस्थापिका, स्वतन्त्र न्यायपालिका, लोकसेवा आयोग, हिसाब जाँच र नागरिकहरूको मौलिक अधिकारहरूको व्यवस्था थियो । १० भाग, ७७ धारा र ३ अनुसूची भएको यो संविधान राजा महेन्द्रबाट वि.सं. २०१९ मा खारेज भयो।
राष्ट्रिय चुनाव आयोग
२०३६ साल जेठ १६ गते राजा बिरेन्द्रबाट गठन गरेको राष्ट्रिय चुनाव आयोगको अध्यक्षको रूपमा काम गरेका थिए । सो चुनाव आयोगले २०३७ मा जनमत सङ्ग्रहको चुनाव सम्पन्न गरेको थियो ।
जुन र जेनिफर गिब्बन्स
जुन गिब्बन्स (जन्म ११ अप्रिल १ ९६३) र जेनिफर गिब्बन्स (११ अप्रिल १९६३ - ९ मार्च १९९३) जुम्ल्याहा दिदिबहिनी थिए जसको जन्म बार्बाडोसमा भएको थियो तर उनीहरू वेल्समा हुर्केका थिए। उनीहरु "द साइलेन्ट ट्विन्स" को नामले परिचित भए किनकि उनीहरू एक अर्कासंग मात्र कुराकानी गर्थे। उनीहरु काल्पनिक कथाहरु लेख्थे।
म्याकेन्जी फोय
म्याकेन्जी क्रिस्टिन फोय (जन्म नोभेम्बर १०, २००० ) एक अमेरिकी अभिनेत्री र मोडल हुन्।
परोहा नगरपालिका
परोहा नगरपालिका नेपालको मधेश प्रदेश को रौतहट जिल्लाका १६ वटा नगरपालिकाहरू मध्येको एक हो। नेपालको संविधान २०७२, वि.सं. २०७२ साल असोज ३ गते जारी भए पछि यो नगरपालिका कार्यान्वयनमा आएको हो। यो नगरपालिका साबिकका गाउँ विकास समितिहरू: लौकहा, तेजापकड़, बसंतपट्टी, जिंगादावा, र खाप गाभिएर बनाइएको हो।
कन्सुलर सेवा
कन्सुलर सेवा भन्नाले विदेशमा रहेका नागरिकहरुका हक-हितको सुरक्षा, उद्धार, क्षतिपूर्तिको पहल, कन्सुलर प्रमाणीकरण, विदेशी नियोग तथा कूटनीतिक पदाधाकरीहरुलाई प्रदान गरिने सुविधा तथा उन्मुक्ति, देशको सरकारको मनोनयनमा विदेश भ्रमण गर्ने पदाधिकारीहरुका लागि सम्बन्धित देशको प्रवेशाज्ञाको लागि सिफारिस गर्ने लगायतका कार्यहरुलाई वुझाउछ ।
यो पनि हेर्नुहोस्
अस्वीकार्य व्यक्ति
कान्तवती
प्रारम्भिक जीवन
कान्तवतीको जन्म मैथिली ब्राह्मण परिवारमा भएको थियो। उनको सानै उमेरमा विवाह भएको थियो र चाँडै विधवा भइन्। काठमाडौँको पशुपतिनाथ मन्दिरको दर्शन गर्ने क्रममा उनले राजा रणबहादुर शाहसँग भेट गरेकी थिइन्। राजा उनीसँग विवाह गर्न इच्छुक भए र कान्तवतीले यदि उनको कोखबाट जन्मिने छोरालाई रणबहादुर शाहको उत्तराधिकारी हुन्छ भने मात्र शाहले उनीसँग विवाह गर्न सक्छौ भनेकी थिइन्। रणबहादुर शाहले सर्त स्वीकार गरेपछि उनीहरूले वि. सं. १८५७ तिर विवाह गरेका थिए।
महारानी
वि. सं. १८५४ असार १९ गते कान्तवतीको कोखबाट गीर्वानयुद्धविक्रम शाह जन्मे र सर्त अनुसार उत्तराधिकारी महारानी सुवर्णप्रभावको छोरो रणोद्योत शाहलाई हटाएर कान्तवतीबाट जन्मिने गीर्वानयुद्धविक्रम शाहलाई उत्तराधिकारी र युवराज बनाइएको थियो। कान्तावती जीवित हुँदा गिरीवानले सिंहासनमा बस्न सफल भए भनी सुनिश्चित गर्न २३ मार्च १७९९ मा मात्र २३ वर्षका रणबहादुरले आफ्नो पहिलो पत्नी राज राजेश्वरीलाई राजाको रूपमा राखेर आफ्नो छोराको पक्षमा त्याग गरे। गीर्वाणयुद्ध डेढ वर्षको अल्पायुमै नेपालका राजा भएका थिए।
रणबहादुर शाह आफ्नी बिरामी पत्नी कान्तावतीलाई आफ्नी दोस्रो पत्नी महारानी सुवर्णप्रभा देवीसँग तपस्वी जीवनमा जोडे र देवपाटनमा भगवा पहिरन लगाएर आफूलाई स्वामी निर्वाणानन्द उपाधि दिए। तर, रणबहादुरको त्याग केही महिना मात्रै टिक्यो। वि. सं. १८५६ कात्तिक १९ गते कान्तवतीको निधन बिफरका कारण भयो। त्यतिबेला उनलाई क्षयरोग भएको मानिएको थियो र रणबहादुर शाहले एक लाख रूपैयाँ खर्च गरेर ब्राह्मण, गुभाजू र बाँडाहरूद्वारा विभिन्न देवदेवीका पीठमा पूजा र अनुष्ठान गरेका थिए। कान्तवतीको मृत्युपछि राजा बौलाहा भए भन्ने कुरा धेरै इतिहासकारहरूले वर्णन गरेका छन्। कान्तावतीको अपरिहार्य मृत्यु पछि, रणबहादुरले मन्दिरहरू अपवित्र र परिचर चिकित्सक र ज्योतिषीहरूलाई क्रूर सजाय दिए।
मृणाल सेन
मृणाल सेन (बङ्गाली: মৃণাল সেন मृणाल् शेन्) भारतीय चलचित्र जगतका एक प्रसिद्ध निर्माता तथा निर्देशक हुन् । उनका धेरै जसो फिल्महरु बङ्गाली भाषामा रहेका छन् । उनको जन्म फरीदपुर नामको शहरमा ( जो अहिले बङ्गलादेश रहेको छ ।) सन् १९२३ मे १४ मा भएको थियो ।
उनका समकालीन सत्यजित राय र ऋत्विक घटकसँग संगै, उनलाई वैश्विक स्तर मा बङ्गाली समानान्तर सिनेमामा एक महान राजदूतका रूपमा मानिन्छन् ।
शुरुवाती जीवन
सेन को सन १९२४ में १४ मा फरीदपुर सहर (अहिले बङ्गलादेश मा) एक हिन्द्दू् परिवारमा जन्म भएको थियो । उनले हाई स्कू्ल शिक्षा पूरा गरे पछि, बिद्यार्थी को रूपमा कलकत्ता जान घर छोडे । उनले त्यहाँ नाम चलेको इसकटिस चर्च कलेज मा भौतिक शास्त्र अध्ययन गरे ।
चलचित्र निर्देशन
सन् १९५५ मा मृणाल सेन ले आफ्नो पहिलो फिचर चलचित्र 'रातभोर' बनाएका थिए । उनको दोस्रो चलचित्र 'नील आकाशेर नीचे' ले उनलाई एक पहिचान दियो र उनको तेस्रो चलचित्र 'बाइशे श्रावण' ले अन्तर्राष्ट्रीय प्रसिद्धि दिलाएको थियो ।
सेन र भारतमा उनका चलचित्रहरू
मृणाल सेनले अरु पाँच चलचित्रहरू बनाए पछि भारतीय सरकार को सानो सहयोग रासीको 'भुवन शोम' नामको चलचित्र बनाए, जसले उनलाइ ठुला चलचित्रकारहरू को श्रेणीमा ल्याएर राखिदियो र उनलाई रास्ट्रिय अन्तररास्ट्रिय ख्याती प्रदान गर्यो । 'भुवन शोम' चलचित्रले भारतीय चलचित्र जगतमा क्रान्ति नै ल्याइदियो र कम लगानीमा यथार्थपरक चलचित्रहरुका 'नयाँ चलचित्र' वा 'समानान्तर चलचित्र' नाम ले नयाँ युगको शुरुवात भयो ।
सामाजिक सन्दर्भ तथा राजनैतिक प्रवाह
मृणाल सेन ले जतिपनि चलचित्रहरू बनाए, ति चलचित्र राजनीतिबाट प्रेरित र प्रवाभित थिए । जसकारण उनी मार्क्सवादी कलाकारका रूपमा परिचित हुन् पुगे । त्यो समय भारतमा राजनैतिक हिसावले उतार चढावको समय थियो । विशेष गरी कलकत्तातथा त्यसको आसपासमा क्षेत्रहरूमा ज्यादा प्रभावित थियो, जसले नक्सलवादी विचारधारा को जन्म दियो । त्यो समय कोहि यस्ता चलचित्रहरू आए जसले उनको मध्यमवर्गीय समाज मा असन्तोषको आवाज आयो । यो निर्विवाद रूपमा उनको यो समय रचनात्मक समय थियो ।
राष्ट्रिय पुरस्कार र सम्मान
मृणाल सेन लाइ भारत सरकार द्वारा सन् १९८१ मा कला क्षेत्रमा पद्म भूषणले सम्मानित गरिएको थियो । भारत सरकार ले उनको 'पद्म विभूषण' पुरस्कार एवं सन् २००५ मा 'दादा साहब फाल्के' पुरस्कार प्रदान गरेको थियो । फ्रान्स सरकारले उनलाई 'कमान्डर अफ द आर्ट द आर्ट एड्लेटर्स' उपाधि र रसियन सरकारले 'अडर अफ फ्रेन्डशिप' सम्मान प्रदान गरिएको थियो ।
म्याकार्थरिज्म
म्याकार्थरिज्म भनेको विद्रोह वा देशद्रोहको आरोप लगाउने अभ्यास हो, विशेष गरी जब कुनै कुरा साम्यवादसँग सम्बन्धित छ। यो शब्दको उत्पत्ति अमेरिकी सीनेटर जोसेफ म्याकार्थ्रीको नामबाट भएको हो। संयुक्त राज्य अमेरिकाको दोस्रो रेड स्केयर भनेर चिनिने अवधिमा यसको उत्पत्ति भएको थियो जुन १९४० को दशकको अन्तदेखि १९५० को दशकबिचमा रहेको थियो। यसले तीव्र राजनीतिक दमन र अमेरिकी संस्थामा कम्युनिष्ट प्रभावको डर फैलाएको थियो। १९५० को दशकको बीचतिर, म्याकार्थ्यारिज्मको पतन हुन थाल्यो। यसको मुख्य कारण मुख्य न्यायाधीश अर्ल वारेनको  नेतृत्वमा अमेरिकी सर्वोच्च अदालतको विरोध थियो। वारेन अदालतले म्याककार्थिजमको अन्त्य गर्न मद्दत पुर्‍याउने आदेशहरू बनाएको थियो।
डिकमान विरही
डिकमान विरही झापाली कवि हुन् । उनको परिचय यसप्रकार रहेको छ ः
परिचय
सरस्वता सुनुवार र सहरमान सुनुवारका छोराका रूपमा २०१२ माघ १० गते फुङलिङ २, ताप्लेजुङमा जन्मिएका डिकमान सुनुवारको साहित्यिक नाम डिकमान विरही रहेको देखिन्छ । उनको जन्मस्थान ताप्लेजुङ भए पनि कर्मस्थान चाहिं झापा हो ।
साहित्य साधना
२०३३ तिर भद्रपुरबाट प्रकाशित हुने सूर्योदय साप्ताहिकमा महेन्द्र हुन् राजा शीर्षक कविताबाट साहित्यमा प्रवेश गरेका विरही विभिन्न विधामा कलम चलाउँछन् तापनि उनी मूलतः कविका रूपमा परिचित छन् ।